 Generate a headline for the following text: nKò sí ẹni tí kò ní kú, kò sì ẹni tí ìta baba rẹ kò ní hu koríko. Gbajúgbajà oní wáàsí ẹsìn Islam, Alfa Buhari ọmọ Musa ti rọ gbogbo àwọn ènìyàn pàápàá àwọn oníṣẹ tíátà láti máa rántí ikú nínú gbogbo ìṣe wọn. Alfa Musa sọ èyí níbi àdúrà ọjọ mẹjọ fún olóògbé Kunle Adetokunbo, tí ọpọlọpọ mọ sí Dejo Tunfulu. Ní ilé Dejo Tunfulu ní ìpínlẹ Eko ní àdúrà Fidau náà ti wáyé láti fi ṣẹyẹ ìkẹyìn fún olóògbé náà. Ní ọjọ Kìíní, oṣù Kẹrin, ọdún 2022 ni Dejo Tunfulu jáde láyé lẹyìn àìsàn ráńpẹ díẹ. Kìí ṣe àwọn òṣèré tíátà nìkan ni ikú ń pa: Alfa Buhari ọmọ Musa ní kí àwọn onítíátà rí ikú tó ń pa àwọn akẹgbẹ wọn gẹgẹ bí àdánwò nítorí kìí ṣe agbolé tíátà nìkan ni ikú ti ń ṣọṣẹ ṣùgbọn nítorí tí àwọn onítíátà lókìkí ni ariwo ikú wọn ṣe máa ń pọ. Alfa Buhari rọ àwọn onítíátà láti máa fi ikú tó ń pa àwọn ojúgbà ṣe ọgbọn nítorí ikú tó ń pa ojúgbà ẹni òwe ló ń pa fún ni. Bákan náà ló ní nǹkan kan ni yóò pa èèyàn láyé nítorí gbogbo ẹdá ni yóò tọ ikú wò, gbogbo ohun tó ń ṣe ẹmí ni yóò di ìtàn ní ọjọ kan. Àti wí pé kò sí ẹni tí ó mọ ọjọ tí òun yóò lọ nítorí òjijì ni ikú máa ń dé bá ni àti wí pé ta ló mọ ẹni tí ikú kàn lágbo eré tíátà. Ó wá pàrọwà sí gbogbo ènìyàn láti máa ṣe iṣẹ rere ní gbogbo ìgbà nítorí kí ikú le ká iṣẹ rere mọ wọn lọwọ lásìkò tí ọlọjọ bá dé àti pé kí àwọn ènìyàn le máa ròyìn wọn pẹlú ìwà dada lẹyìn tí wọn bá lọ tán. Ẹ máa rántí àwọn ọmọ Dejo Tunfulu: Alfa Buhari rọ àwọn òṣèré tíátà láti ṣẹyìn Dejo Tunfulu gẹgẹ bí wọn ṣe ṣojú. Ó pàrọwà sí wọn láti máa tọjú àwọn ọmọ tí olóògbé náà fi sáyé nítorí ẹni tó ṣojú kò dàbí ẹni tó ṣẹyìn. Bẹẹ náà ló tún rọ wọn láti ṣe àwọn ohun mánigbàgbé fún àwọn ọmọ náà. Bákan náà ló rọ àwọn ọmọ náà láti ṣe ara wọn lọkan, tó sì rọ àkọbí Dejo láti kó àwọn àbúrò rẹ mọra nítorí ẹjẹ kan ni gbogbo wọn. Ó gbà wọn lámọràn láti tẹ apá mọṣẹ nítorí kò sí ẹni tó le ṣe ìṣe bàbá fún wọn mọ àti wí pé gbogbo ènìyàn náà ló ní bùkátà láti gbọ. Àwòkọṣe ni àwọn onítíátà jẹ fún àwọn ènìyàn Alfa Buhari ọmọ Musa tún tẹsíwájú láti sọ wí pé àwòkẹṣe ní àwọn onítíátà jẹ fún àwọn ènìyàn nítorí ọpọ ló máa ń wo àwọn sinimá wọn láti fi mú ọgbọn kan tàbí òmíràn kọ. Ó fi kun pé iyọ ayé ni wọn jẹ àti pé Àlùfáà ni wọn pẹlú nítorí ọpọ ìdílé ló ti tò nítorí fíìmù tí wọn wò. Bákan náà ló wá kọminú wí pé ọpọlọpọ àwọn tó ṣe wàhálà nídìí iṣẹ tíátà ni kò dúró jẹ pàápàá àwọn olùdarí eré, olóòtù àti àwọn òṣèré tí wọn bẹrẹ eré tíátà ní ìpìlẹ. Alfa Buhari ṣèrántí wí pé àwọn ènìyàn kìí tẹlé àwọn onítíátà ní ìbẹrẹ pẹpẹ ṣùgbọn ó wú Ọlọrun ló ṣe fi wọn hàn lásìkò yìí àti pé àlùbáríkà tí wọ iṣẹ náà ju ti àtẹyìnwá lọ. Alfa buhari ṣàdúrà fún Kemi Afolabi Níbi wáàsí náà ni Alfa Buhari ti tún ṣe àdúrà fún Kemi Afolabi, ẹni tí àìsàn lupus ń yọ lẹnu. Alfa Buhari ka àwọn ẹsẹ Àlùkùránì láti fi tọrọ lọwọ Ọlọrun fún Kemi Afolabi láti gbà á lọwọ àìsàn tó ń ṣe. Ó ní Ọlọrun nìkan ló mọ ibi tí ọrọ rẹ yóò jásí àmọ kí àwọn akẹgbẹ rẹ máa fi àdúrà ráńṣẹ si. : Sure, heres a headline for the given text - Dejo Tunfulu: Alfa Buhari ọmọ Musa ní káwọn onítíátà máa fura torí ikú tó ń ojúgbà ẹni òwe ló ń pa fún ni 